Mjyndzynarodowy Dziyń Jynzyka Ojczystego
Mjyndzynarodowy Dziyń Jynzyka Ojczystego kożdego roku obchodzone je 21 lutego, kiere zostało ustanowione przez UNESCO 17 listopada 1999 roku. Bo podle UNESCO prawie połowa z 6000 jynzykow świata może se stracić w naszym 2-3 pokolyniu .Od roku 1950 satraciyło se 250 jynzykow na świecie. Mjyndzynarodowy Dziyn Jynzyka Ojczystego mo pomoc w ochronie roztomańtych jynzykow jako dziedzictwo kulturowe. W ostatnich latach momy głośno o Ślonskej Godce i już Ślonzoky pomału wciylajom swoja godka w życiy. Bo my Ślonzoky Godomy od wiekow, już nasze przodki Godali po naszymu po Ślonsku. Choć Ślonsk przechodziył roztomańte okresy to nasza Ślonsko Godka mimo że była tympiono wszystko przetrzymała i żyje dali. Nima prowda że yno godajom ludzie ze wsi, ludzie nazywani przez niekerych mondrali że som zacofani.Godajom po Ślonskiu i ludzie wykształcyni i ludzie młodzi.W tej chwili z tom Slonskom Godkom coś ruszyło , organizowane som konkursy we szkołach w przedszkolach -Godomy Po Naszymu ,som Konkursy Gwary Śląskiej kiero z roku na rok przyciongo wjyncy uczestnikow od przedszkolaków do uczniów szkół podstawowych i gimnazjalnych
Od lat już jest organizowany konkurs na Ślonzoka Roku i to wszystko pokazuje że warto to robić.To dobrze że młodzi Ślonzoki uznajom Godka Ślonsko jako wartość kiero wzbogaco i pokazuje że różnorodność jynzykow trza szanować i o niom dbać.Teraz to przed młodym pokolyniym stoji zadani z kierym se muszom zmierzyć. Nie styknie yno buczeć na państwowe instytucje,abo że politycy nic w tym kierunku nie robiom.Jak sami nie weźniymy se do kupy i nie pokożymy naszego Ślonska jaki je, kiedy nie pokożymy że momy swoja kultura, swoja Godka., to żodyn nie bydzie wiedzieć nic o nas Ślonzokach, o Ślonsku. Musimy pokozać że My- to Narod Ślonski kiery broni z honorym to co dostoł w spuściźnie po swojich przodkach.
Maria Kostrzewa
szl_Latn szl_Latn pol_Latn szl_Latn